Editia 2017 a competitiei U20 Rugby Europe Championship se apropie de sfarsit, astazi fiind programate pe Stadionul National Arcul de Triumf ultimele partide, in finala medaliilor de bronz pentru locurile 3-4, echipa noastra nationala, Stejareii urmand sa primeasca replica Rusiei.



Pentru a se ajunge in aceasta situatie, Romania a invins in prima partida Belgia (28-22), o diferenta de scor care putea fi mai mare, cu diavolii negri strangand rezultatul pe final, dupa care, desi am asediat terenul de tinta al Portugaliei, care s-a aparat eroic in ultimele minute, nu am putut marca punctele victoriei, lusitanii impunandu-se cu 21-16 intr-o semifinala dramatica.



In ceea ce o priveste pe Rusia, aceasta a castigat la scor in fata Germaniei (47-10), partida in care tinerii ursi au marcat sase eseuri, apoi in semifinale nu au putut face fata ritmului impus de echipa Spaniei, care in mod evident a fost superioara pe treisferturi , ibericii castigand cu 37-19, replica rusilor constand in trei incercari venite de pe inaintare.



Intorcandu-ne in timp, in anterioarele editii ale competitiei care s-au disputat in formatul U19, Romania si Rusia s-au intalnit de doua ori, in 2012 respectiv 2013. In 2013 partida a contat pentru finala locurilor 7-8 pe care am castigat-o cu 33-15, in componenta Stejareilor, in dreptul carora s-au contabilizat cinci eseuri, aflandu-se Ovidiu Melniciuc, Vlad Nistor, Alexandru Tigla sau Constantin Pristavita.



Un an mai tarziu, la Lisabona, cele doua echipe s-au reintalnit, de acesta data in finala locurilot 5-6, Romania obtinand din nou victoria, rezultat 37-17, din nou cu cinci incercari marcate de Stejarei, in teren aflandu-se Vladut Zaharia, Alexandru Bucur, Alexandru Palii, Tudor Butnariu sau cel care deja a strans zece selectii in tricoul Stejarilor, Alexandru Gordas.



Asadar Romania si Rusia se vor afla din nou fata in fata, acum miza fiind mai de pret, la finalul partidei invingatoarea trecandu-si in palmares medaliile de bronz ale U20 Rugby Europe Championship.

Echipa Romaniei:

Primul XV: 1. Iulian Hartig, 2. Claudiu Marzac, 3. Alin Haidau, 4. Marcel Rusu, 5. Marius Iftimiciuc, 6. Alexandru Alexe, 7. Vlad Neculau, 8. Silviu Gradinaru, 9.Madalin Mihalache, 10. Tudor Boldor (C), 11. Mihai Lamboiu, 12. Cristi Chirica , 13. Dragos Burlacu, 14. Cosmin Iliuta, 15. Marius Simionescu. REZERVE: 2.Adrian Tala, 17. – , 18. Laurentiu Nica, 26. Stefan Iancu, 6. Andi Radu, 21. Gabriel Rupanu, 23. Razvan Lolea, 13. Florin Taranu, 12.Marius Istoc

Echipa Rusiei:

Primul XV: 1.Evgeny Mishechkin, 2. Denis Mashkin, 3. Stepan Seriakov, 4. Ruslan Bazhenov, 5. Alexander Ilin, 6. Vitali Nemtcev, 7. Rafael Loskutov, 8.Dmitry Pasternak, 9. Oleg Kinosian, 10. Alexandr Budychenko, 11. Nikita Skachko, 12. Alexandr Gavrilov, 13. Sergey Motov, 14. Viktor Kozlovskii, 15. Nikita Filippov. Rezerve: 16. Anton Volkov, 17, Iurii Romashev, 18. Dmitrii Kroviakov, 19. Aleksei Bespalov, 20. Maksim Bertsov, 21. Vladislav Lesnikov, 22. Evgeny Malyshkin, 23. Ivan Mukhin, 24. Anton Sabanov, 25. – 26. Gor Petrosian

3,791 total views, 2 views today